Haukur Logi Karlsson formaður Sambands íslenskra námsmanna erlendis, SINE, segir að mikil óvissa sé um bólusetningu fyrir íslenska námsmenn í námslöndum þeirra.
SINE sendi erindi til sóttvarnasviðs landlæknis í desember og spurði hvort íslenskir námsmenn erlendis, sem væru heima í jólafríi, gætu fengið bólusetningu áður en þeir snúa til baka.
Í erindinu óska samtökin eftir upplýsingum um hvernig bólusetningum verður háttað hér á landi og hvort mögulega sé hægt að bólusetja námsmenn hér á landi áður en þeir snúa til baka til námslandanna.
Það er rosalega mikil óvissa í þessu þannig að við vitum ekkert hvernig staðið verður að því þegar þar að kemur það getur verið misjafnt hvernig námsmenn eru skráðir inn í heilbrigðiskerfi viðkomandi landa. Sumir eru jafnvel ennþá skráðir hérna á Íslandi með lögheimili og eru heilbrigðistryggðir á grundvelli þessa evrópska sjúkratryggingakorts.
Allur gangur sé á því hvort íslenskir námsmenn erlendis hafi aðgang að bólusetningu í námslandinu og staða faraldursins sé líka mjög misjöfn í hverju landi.
Bent er á, í erindinu til sóttvarnasviðs, að námsmenn séu allajafna á þeim aldri að þeir eru ekki í forgangshópi og einungis sé verið að vekja athygli á stöðu námsmanna erlendis.
inn við erum ekki að biðja um neinn forgang eða neitt slíkt heldur bara óska eftir upplýsingum og benda á þessa stöðu ef að það seu einhverjir möguleikar að þá sé þetta hópur sem mætti á einhverjum tímapunkti mætti kæmist að í bólusetningu